Lillesand stasjon

Lillesand stasjon er en tidligere jernbanestasjon i Lillesand. Lillesand–Flaksvandbanen var i drift mellom 1896 og 1953. Hovedgrunnen til banens eksistens var tømmertransport fra Tovdalsvassdraget og ut til kysten, men det var også noe transport av passasjerer, torv fra torvstrøfabrikken på Tveide, post og andre varer.

Byggingen av stasjonsområdet i 1890-årene var omfattende. Man bygget opp et havneanlegg der det før kun hadde vært stein, grus og sand. Stasjonen hadde også lokomotivstall, godsbuer, kullbu og svingskive for lokomotivet, samt en rekke spor.
I dag står kun stasjonsbygningen igjen. Deler av lokomotivstallene ligger lagret hos Setesdalsbanen.

Stasjonsbygget er i sveitserstil og benyttes som ungdomshus under navnet «Huset». Jernbanegada følger den gamle traséen opp til viadukten.

Litteratur
 Stoveland, Elin og Bergliot Øye Johansen (1994): "Byvandring i Lillesand", utgitt av Lillesand kommune.


Kategori:Kulturminner i Lillesand
Kategori:Nedlagte jernbanestasjoner i Norge
Kategori:Byggverk i Lillesand
Kategori:Aust-Agders samferdselshistorie